
La Unitat Hidrogeològica Migjorn està constituida per una plataforma carbonatada 
del Miocè Superior i representa la principal font de recursos hídrics de l'illa de 
Menorca. Aquesta unitat està afectada per un procés d'intrusió marina generalitzat tot 
i que es manifesta especialment en la seva part occidental. El present estudi, que 
integra tècniques de Tomografia Elèctrica (ERT) amb l'anàlisi de les dades 
hidroquímiques dels pous d'abastament urbà i de testificació dels sondejos d'aquests 
pous, permet realitzar noves aportacions al coneixement d'aquesta problemàtica 
hidrogeològica al municipi de Ciutadella de Menorca. L'anàlisi de les fàcies 
hidroquímiques i la seva evolució temporal indiquen que totes les mostres presenten 
fàcies clorurades sense excepció, però amb un repartiment molt desigual de les 
concentracions de l'ió clorur. Aquesta distribució és justificada per la presència 
d'estructures de collapse i carstificacions, detectades mitjançant Tomografia 
Elèctrica, així com per la variabilitat textural dels materials des dels quals es 
produeix el bombament 

Paraules clau: Intrusió marina, Recursos hídrics, Carst, Tomografia Elèctrica. 


ANALYSIS OF SEAWATER INTRUSION RESULTING FROM THE 
EXTRACTION OF URBAN WATER SUPPLY IN CIUTADELLA (MENORCA, 
BALEARIC ISLANDS, WESTERN MEDITERRANEAN). The Hydrogeological 
Unit Migjorn is composed of an Upper Miocene carbonate platform and represents 
the main water resource in the island of Menorca. This unit is affected by general 
seawater intrusion process preferably in the west. This study, integrating techniques 
of Electrical Resistivity Tomography (ERT) with hydrochemical data analysis from 
wells of urban water supply and correlation of borehole logs of these wells, allows 
new contributions to the knowledge of the hydrogeological problem in the town of 
Ciutadella de Menorca. Analysis of hydrochemical facies and its temporal evolution 
indicate all samples show chloride facies without exception, but with a very different 
distribution of chloride ion concentrations. This distribution is justified by the 
presence of collapse structures and karstifications detected by Electrical Resistivity 
Tomography, as well as textural variability of materials where the pumping occurs 

Introducció 


A Pilla de Menorca es diferencien tres 
unitats hidrogeològiques (DGOH (1989) i 
actualitzat per la DGRH (1998)): Migjorn 
(19.01), Albaida (19.02) i Fornells (19.03). 
La Unitat Hidrogeològica Migjorn (U.H. 
Migjorn) és amb 386,17 km? d'àrea 
permeable (Giménez et al., 2004), la més 
extensa i representa la principal font de 
recursos hídrics de l'illa. Aquesta unitat es 
caracteritza per la presència d'una gran 
concentració de pous, molt d'ells amb una 
intensa taxa de bombament, associada als 
“pics” de demanda derivats de l'alta 
ocupació turística que, des dels anys 80, 
augmenta estacionalment les extraccions 
dels aquífers. Segons el Pla Hidrològic de 
les Illes Balears (DGRH, 2011) el consum 
per a l'abastament urbà s'estableix en 11 
hm'/any el que representa un 15,9% de la 
infiltració anual total que és dóna a 
l'aquífer. A aquest fet, cal afegir les 
necessitats hídriques d'una emergent agrí- 
cultura, que tot i que en les darreres 
dècades es troba en ple retrocés per 
l'abandonament de finques agràries, ha anat 
evolucionant cap a una agricultura intensiva 
que al llarg dels darrers anys ha incrementat 
la superfície de regadius. Segons DGRH 
(2011), s'estima el consum hídric d'aquests 
regadius en 10 hm/any, un 14,5% de la 
infiltració anual total. Cal considerar que el 
68,470 de l'aigua infiltrada en un any és 
descarregada de forma natural al mar. 

Aquesta elevada pressió sobre la U. H. 
Migjorn s'ha traduit en una notable 
disminució de la qualitat hidroquímica de 
les aigües subterrànies, preferentment en els 
sectors oriental i occidental, on es troben 
els principals nuclis urbans de l'illa. Tot i 
que la problemàtica associada a la intrusió 
marina és present a la part de llevant, 
especialment a les costes dels municipis 
d'Es Castell i Sant Lluís, el sector oriental 


de Menorca es caracteritza per un greu 
problema de contaminació per nitrats amb 
valors clarament superiors al màxim 
permès per les aigües de consum huma (50 
mg NOy/L, d'acord amb el RD 140/2003 
(BOE, 2003)). En canvi, en el sector de 
ponent, el bombament intensiu ha 
desencadenat un procés d'intrusió marina 
que ha provocat una notable perdua de 
qualitat per salinització de l'aquífer, 
especialment al nord-est del nucli urbá de 
Ciutadella, com a conseqúencia de les 
extraccions per abastament urbà que es 
realitzen al paratge conegut com Es 
Caragolí. 

Cal considerar que l'estudi del procés 
de la intrusió marina a les Illes Balears s'ha 
centrat especialment en treballs específics a 
l'illa de Mallorca (Barón i Gonzàlez 
(1978), Barón et al. (1984), Custodio et al. 
(1992), López-García i Mateos (2003a), 
Mateos i López (2003), López i Mateos 
(2006) i Mateos (2007)). En el cas de 
Menorca, la problemàtica ha estat abordada 
pel Instituto Geológico y Minero de España 
(IGME) i per la Direcció General de 
Recursos Hídrics del Govern Balear 
(DGRH), principalment mitjançant els 
informes de caràcter intern, on es recull i 
integra la informació obtinguda per les 
xarxes de control dels nivells piezomètrics i 
qualitat hidroquímica d'ambdós organismes 
a Menorca (IGME i DGRH, 2001, 2004 i 
2006). Entre les publicacions existents que 
caracteritzen la intrusió marina a Menorca, 
es troben els treballs de López-García i 
Mateos (2003b) i Giménez et al. (2004). 

El principal objectiu d'aquesta contri- 
bució és presentar els resultats de la 
diagnosi sobre la problemàtica hidro- 
geològica derivada de la intensa extracció 
d'aigua que durant els darrers 35 anys s'ha 
produit a Ciutadella a la zona d'Es 
Caragolí. Aquestes noves dades permeten 
millorar el coneixement del medi físic de la 

zona, millora necessária per comprendre els 
processos hidrogeològics que s'hi desen- 
volupen. 


Enquadrament geològic 

En termes generals, la regió de Migjorn 
de Menorca está constituida per calcàries i 
calcarenites del Miocè Superior. Tot i així, 
les fàcies presents en aquest sector mostren 
una important variabilitat textural. Així les 
coses, a partir de la subdivisió estratigràfica 
del Miocè menorquí realitzada inicialment 
per Obrador (1970) i Obrador et al. (1983) 1 
actualitzada per Pomar ef al. (2002) i 
Obrador i Pomar (2004), poden diferenciar- 
se dues unitats principals. Per una banda la 
Unitat Inferior de Barres (UIB), corres- 
ponent a la Unitat intermèdia i part de la 
Superior de Rosell i Llompart (1983) i on 
inclouen la major part del Miocè i per 
l'altra la Unitat d'Esculls (UE) equivalent, 
en part, a la Unitat Superior definida per 
Rosell i Llompart (1983). Pomar et al. 
(2002) i Obrador i Pomar (2004) dife- 
rencien una tercera Unitat Basal Conglo- 
meràtica (UBC) (part de la Unitat inferior 
de Rosell i Llompart (1983) anomenada 
posteriorment Unitat de Conglomerats 
Basals (Rosell i Llompart, 2002) corres- 
ponent als primers sediments del Neogen a 
Menorca majoritàriament del Miocè 
inferior/mitjà. Segons Pomar et al. (2002) i 
Obrador i Pomar (2004), litològicament la 
UIB mostra una alternança de calcarenites i 
calcàries detrítiques llimoses amb una gran 
variabilitat textural amb packstones i 
grainstones dominants i dipositades en un 
ambient de rampa progradant. La UE 
disposada en un ambient de plataforma 
escullosa amb abundants cossos biocons- 
truits i sempre per sobre de l'anterior, 
presenta unes característiques litològiques 
molt similars a la UIB però amb un major 
predomini  calcarenític. —D'aspecte en 


general més massiu, aquestes fàcies són 
força diverses ja que depenen del 
subambient deposicional. La tercera unitat 
(UBC) està constituida bàsicament per 
conglomerats. A la zona de Ciutadella 
aquestes fàcies estan formades per còdols i 
blocs dolomítics procedents del sòcol i 
s'interpreten com a dipòsits d'ambient 
litoral o de peu de penya-segats. 

El sòcol mesozoic de la zona d'estudi 
està integrat fonamentalment per dolomies i 
calcàries del Juràssic que també s'inclouen 
en la U.H. Migjorn. Aquest aflora a 
l'extrem occidental del municipi (Pont d'en 
Gil, Bajolí i Punta Nati), al nord a la zona 
de "Curniola" i extensament a "Son Planes" 
des de Biniatramp a prop de Cala Morell 
fins a la carretera general Me-1. 


Material i Mètodes 


La metodologia utilitzada s'ha 
estructurat en tres fases de treball corre- 
latives en el temps, on la integració de 
tècniques de prospecció geofísica, de 
correlació amb testimonis de sondatges i 
d'anàlisi de dades hidroquímiques i piezo- 
mètriques de les aigües subterrànies, 
permeten realitzar una correcta diagnosi de 
la problemàtica que representa la intrusió 
marina en aquífers costaners, tal i com es 
descriu a Mas-Pla et al. (2012). 

L'anàlisi hidroquímica i piezométrica 
s'ha realitzat mitjançant les dades recollides 
per les xarxes de control de la DGRH al 
llarg dels darrers 12 anys i han estat 
facilitades per aquesta institució per a 
aquest treball. D'aquesta manera, s'ha 
pogut determinar l'estat i l'evolució 
hidroquímica de les aigües subterrànies en 
la zona d'estudi. Mitjançant les analítiques 
de les mostres de 10 pous inclosos en 
l'àmbit d'estudi (Fig. 1), s'ha realitzat la 
caracterització hidroquímica de la zona 

d'estudi mitjançant diagrames de Piper a 
partir de les concentracions de cations 
(Ca, Mg” i Nat) i anions majoritaris 
(HCO,, SOs i CI). Aquestes dades 
corresponen al període comprés entre 
setembre de 1997 i juliol de 2009. De la 
mateixa manera, s'han tingut en compte les 
evolucions de les concen-tracions de 
clorurs a partir de les analítiques cedides 
per la DGRH i el servei d'aigúes de 
l'Ajuntament de Ciutadella en un període 
comprès entre el 1997 i el 2010. 

Pel que fa als nivells hidràulics, s'ha 
treballat principalment mitjançant les dades 
dels piezòmetres que la DGRH controla als 
pous Caragolí 4, 5, 8 i Ses Arenes, pel 
mateix període de temps. 

Complementàriament, s'ha dut a terme 
una campanya de prospecció geofísica 
mitjançant el mètode de Resistivitats per 
Tomografia Elèctrica (ERT) que ha permès 

caracteritzar geoelèctricament el subsòl de 
Es Caragolí i detectar anomalies associades 
al procés d'intrusió marina, així com zones 
anòmales relacionades amb cavitats i 
conductes càrstics. S'han pres 13.000 
mesures de resistivitat registrades en 12 
perfils bidimensionals de Tomografia 
Eléctrica al llarg del camp de bombament 
d'Es Caragolí. En aquest treball es mostren 
els tres perfils més representatius (Fig. 1). 
El mètode elèctric de prospecció 
geofísica, basat en l'estudi de resistivitats, 
és un dels més utilitzats en el camp de la 
geofísica moderna i es fonamenta en 
l'anàlisi de la resistència que oposen els 
cossos geològics al pas d'un corrent elèctric 
continu introduit al terreny mitjançant 
elèctrodes disposats en línia recta i separats 
per una mateixa distància. En el mètode 
clàssic de prospecció elèctrica per a cada 
mesura de resistivitat s'utilitzen quatre 

Fig. 1. Zona d'estudi: Camp de bombament de Es Cargolí. Situació dels pous per a l'abastament urbà 
de Ciutadella i traçat dels perfils de Tomografia Elèctrica. 

Fig. 1. Study area: Es Caragolí pumping field. Location of the vells of urban water supply of 
Ciutadella and draw of Electrical Tomography profiles. 

model bidimensional utilitzat pel programa 
B) que es troben connectats a una font 
d'energia d'intensitat coneguda, s'intro- 
dueix en el terreny un corrent continu, i 
mitjançant els altres dos (M i N) es mesura 
la diferència de potencial. Amb aquestes 
dues mesures (intensitat i diferència de 
potencial) s'obté la resistivitat aparent del 
material afectat pel corrent elèctric en 
diferents punts del subsòl. Per optimitzar 
l'adquisició de dades, amb la tècnica 
d'ERT les mesures es realitzen utilitzant un 
gran nombre d'elèctrodes fixes (61 en 
aquest treball) connectats a un cable multi- 
nucli. Un ordinador portàtil juntament amb 
un connector electrònic seleccionen 
automàticament els quatre elèctrodes AB- 
MN corresponents per a cada mesura 
(Griffith et al., 1990). 

La separació entre elèctrodes condi- 
ciona, en funció del problema plantejat, el 
grau de resolució i la profunditat d'inves- 
tigació, de tal manera que a menor 
separació major resolució i a major 
separació major profunditat. Això fa que el 
rang d'estudi pugui variar des de pocs a 
centenars de metres de profunditat. Amb 
l'equip ABEM SAS1000 Terrameter and 
Lund electrode selector system (ABEM 
Instrument AB, Estocolm, Suècia) utilitzat 
per aquest estudi, s'ha treballat amb una 
separació electròdica de 5 m, amb la qual 
s'ha assolit una profunditat d'investigació 
d'entre 70 i 75 m. 

El diferent comportament geoelèctric 
del medi, permet obtenir seccions bidimen- 
sionals o pseudoseccions de resistivitats 
aparents del terreny. Les mesures de 
resistivitat recollides amb un equip d'ERT 
són tractades posteriorment mitjançant 
algoritmes d'inversió amb el sofivare 
RES2DINV (Geotomo Softvvare, Gelugor, 
Malàisia) desenvolupat per Loke i Barker 
(1996) i Loke ef al. (2003), el qual 
determina automàticament i en pocs minuts, 


un model bidimensional de resistivitats 
reals del subsòl a partir del conjunt de 
dades que constitueixen la pseudosecció de 
resistivitats aparents mesurades al camp. El 
model bidimensional utilitzat pel programa 
consisteix en un conjunt de blocs rectan- 

Fig. 2. Diagrames de Piper-Hill del conjunt de 
mostres amb una anàlisi complerta. Mitjançant 
l'anàlisi dels cations poden diferenciar-se tres 
grups diferents. Un primer grup correspon a 
fàcies sódico-magnésiques (Ses Arenes i 
Caragolí 9), el segon grup presenta fàcies 
sòdico-càlciques (Caragolí 4, 5 i 6) i el tercer 
(Caragolí 2 i 3) mostra fàcies sòdiques i indica 
que és el més afectat pel procés de mescla amb 
el mar. La composició hidroquímica de l'aigua 
de mar ha estat establerta mitjançant una mostra 
corresponent a la Costa Daurada (Rruse i Mas- 
Pla, 2009). 

Fig. 2. Piper-Hill diagrams of the whole of 
samples with a complete analysis. Analysis of 
cations allows differentiating three different 
groups. The first one corresponds to sodium- 
magnesium facies (Ses Arenes and Caragolí 9), 
the second group presents sodium-calcium 
facies (Caragolí 4, 5 and 6) and the third group 
(Caragolí 2 and 3) shows sodium facies, 
indicating this group is the most affected by the 
process of mixing with the sea. The 
hydrochemical composition of seawater has 
been established by a sample corresponding to 
the Costa Daurada (Kruse and Mas-Pla, 2009). 

gulars distribuits segons els punts de 
mesura de la pseudosecció. 

Per a realitzar el càlcul dels valors de 
resistivitat s'utilitza una subrutina de 
modelització directa, així com una tècnica 
d'optimització no lineal de mínims quadrats 
per a la rutina d'inversió (deGroot-Hedlin i 
Constable, 1990; Sasaki, 1992 i Loke i 
Barker, 1996). Durant el procés d'inversió, 
es produeixen successives comparacions 
entre les dades mesurades al camp i la 
resposta del model, que es va actualitzant 
en cada iteració. Si la comparació és bona 
es deté el procés d'iteració, si l'ajust no és 
bo, el procés continua fins que s'arriba a la 
convergència. La comparació entre els 
valors mesurats i els obtinguts en el model 
d'inversió són indicatius de l'error d'ajust 
del model. 

La interpretació de les dades geofísiques 
s'ha recolzat amb la compa-ració dels 
models obtinguts amb columnes reals 
procedents de sondatges de reco-neixement 
existents a la zona d'estudi. D'aquesta 
manera, s'ha procedit al reconeixement i 
testificació de diversos sondejos per a 


complementar i corroborar les dades 
obtingudes mitjançant les tècniques 
geofísiques. 


Aquests sondejos foren perforats per a 
la instal-lació de la Xarxa de piezòmetres 
de la DGRH a Menorca, cedits a l'Institut 
Menorquí d'Estudis (IME) l'any 2006 i 
emmagat-zemats a la Fortalesa de La Mola 
de Maó. Per aquesta part del treball s'ha 
realitzat una selecció d”11 sondejos dels 33 
localitzats al municipi de Ciutadella, 
prioritzant. lestat de conservació la 
proximitat als perfils geofísics. 


Resultats i discussió 


Mitjançant les dades d'hidroquimisme 
de les quals es disposa de diverses anàlisis 


complertes en la major part dels pous 
estudiats, s'ha realitzat un diagrama de 
Piper (Fig. 2) per a la caracterització 
hidroquímica de la zona. D'aquesta manera, 
s'han utilitzat les dades de 8 dels 10 pous 
que constitueixen el camp de bombament 
per abastament urbà de Es Caragolí, així 
com de dos pous situats al sud del municipi 
(Son Salom i Son Macià). Per falta 
d'anàlisis complertes no s'han pogut 
utilitzar les dels pous Caragolí 7 i 8. La 
representació dels anions permet comprovar 
que totes les mostres considerades 
presenten fàcies —clorurades sense 
excepcions i que per tant estan afectades 
per un procés d'intrusió marina. 

L'anàlisi dels cations permet diferenciar 
tres grups de fàcies hidroquímiques. El 
primer grup està format per les mostres de 
Ses Arenes i Caragolí 9 i correspon a unes 
fàcies de tipus sòdico-magnèsiques, per 
tant, amb proporcions equivalents de sodi i 
magnesi, que indicarien un bombament 
d'aquests pous des de materials dolomítics. 
Les mostres dels pous Caragolí 4, 5, 6 i Son 
Macià presenten fàcies sòdico-càlciques i 
per aquest motiu i a diferència de les 
anteriors, estarien més influenciades per 
materials calcaris. Tot i així, les mostres 
dels pous Caragolí 4, 5 i 6 contenen fins a 
un 20% de magnesi i d'aquesta manera cal 
considerar l'efecte de la dissolució de 
carbonats amb un cert contingut en 
magnesi. Al pou de Son Macià, la 
proporció de magnesi és inferior i es 
considera una major presència de 
calcarenites cap al sud del municipi. El 
tercer grup considerat mostra fàcies de tipus 
sòdiques i està format pels pous Caragolí 2 
i 3 i Son Salom, sent aquest darrer grup el 
més afectat pel procés de mescla amb 
Paigua de mar. 

La representació del conjunt de dades 
piezomètriques en condicions estàtiques 
(Fig. 3) permet observar un comportament 

variable en funció del pou considerat. Cal 
destacar que tots els pous bomben per sota 
el nivell del mar. Des de la seva entrada en 
funcionament al 2001, el pou de Ses Arenes 
manté el seu nivell molt estable, a 4,6 m 
s.n.m. Per contra, al pou Caragolí 4 s'hi 
observa una tendencia positiva del nivell de 
-5 m a 0,8 m. Els nivells d'aquest pou es 
mostren molt constants fins al primer 
semestre de 2003 on s'inicia una 
recuperació fins al 2007 on s'observa una 
estabilització a la cota esmentada, tot i que 
amb una lleugera tendencia ascendent. 

Aquesta recuperació es relaciona amb la 
disminució del cabal bombejat per aquest 
pou, que es veu compensat pel volum 
d'aigua extret pels nous pous de Ses 
Arenes. 

L'evolució del nivell hidràulic del pou 
Caragolí 5 es mostra molt variable com a 
conseqüència de l'efecte d'un pou molt 
pròxim, el Caragolí 6. Així, encara que 
durant la presa de mesures el pou Caragolí 
5 no bomba, el seu nivell varia en funció de 
si ho fa el pou Caragolí 6. D'aquesta 
manera, quan el pou Caragolí 6 es troba en 

Fig. 3. Evolució dels nivells hidràulics en condicions estàtiques dels pous Ses Arenes, Caragolí 4, 
Caragolí 5 i Caragolí 8. Dades recollides per les xarxes de control de la Direcció General de Recursos 


Hídrics del Govern Balear. 


Fig. 3. Evolution of hydraulic levels under static conditions of wells Ses Arenes, Caragolí 4, Caragolí 
5 and Caragolí 8. Data collected by the control networks of the Direcció General de Recursos 


Hídrics of the Govern Balear. 

funcionament els nivells del pou Caragolí 5 
es situen entre -39 m 1 -33 m, mostrant una 
recuperació a partir de l'any 2001 
coincidint també amb l'entrada en 
funcionament dels pous de Ses Arenes. El 
poc ús al que ha estat sotmès el pou 
Caragolí 8 als darrers 15 anys es manifesten 
amb una evolució del nivell molt constant a 
4,3 m. El conjunt de nivells representats 
mostren que els del pou Caragolí 5 són els 
que es troben en pitjors condicions. 
Tanmateix, cal considerar que la proximitat 
a la que es troben els pous Caragolí 4, 
Caragolí 5 i Caragolí 8 faria esperar uns 
nivells hidràulics més similars entre sí dels 
que s'observen. Aquesta variació, conside- 
rablement significativa, cal associar-la a 
diferències de permeabilitat dels materials 
des de on es produeix el bombament. 

La comparació dels nivells hidràulics i 
l'evolució temporal de la concentració de 
clorurs no evidencia que la disminució dels 
cabals extrets comporti una recuperació de 
la qualitat de l'aigua. Així, la relació entre 
el nivell del pou Caragolí 4 i l'evolució de 
l'ió clorur dels pous Caragolí 4 i 9 (Fig. 
4A), revela que la recuperació del nivell 
hidràulic no ha representat una millora en la 
concentració de clorurs. 

Per contra, s'observa un increment de 
clorurs que és significativament superior al 
comparar les evolucions dels anys 2007 i 
2009/10. Aquestes s'han situat en màxims 


de 400 mg CI/L, que suposen valors 
superiors al màxim permès per a les aigües 
de consum humà (250 mg CI/L (BOE, 
2003)). L'històric de dades dels pous 
Caragolí 5 i 6 (Fig. 4B) permeten confirmar 
la tendència descrita pels pous anteriors. La 
recuperació del nivell no es manifesta en 
una recuperació de la concentració de 
clorurs, ans al contrari, els clorurs s'han 
incrementat notablement i d'una manera 
progressiva durant els darrers 10 anys, 
especialment en el pou Caragolí 6 arribant 
als 1200 mg CI/L. 

Els pous Caragolí 7 i 8, actualment en 
desús, són els que presenten una pitjor 
qualitat hidroquímica. A la Fig. 4C es pot 
observar que durant el seu ús com a pous 
d'abastament es van arribar assolir 
concentracions màximes de 10.000 mg CI 
/L i de 5.000 mg CI/L respectivament. 
Actualment, amb  bombaments molt 
puntuals, se situen properes als 3.000 mg 
CI/L. Les variacions —hidroquímiques 
d'aquests pous no s'han manifestat en el 
nivell hidràulic que s'ha mantingut 
constant. 

Les diferències detectades en la 
distribució de l'ió clorur poden ser 
justificades mitjançant els perfils de 
Tomografia Elèctrica i la testificació dels 
sondejos adjacents als pous. En general, les 
diferents imatges d'ERT obtingudes, 
mostren una heterogeneitat molt alta de 


Fig. 4. Relació entre l'evolució de les concentracions de clorurs (1999 a 2010) i els nivells hidràulics 
(1997 a 2009). Dades recollides per les xarxes de control de la Direcció General de Recursos Hídrics 
del Govern Balear. (a): Dades hidroquímiques dels pous Caragolí 4 i 9 i piezòmetre de control del 
pou Caragolí 4. (b): Dades hidroquímiques dels pous Caragolí 5 i 6 i piezòmetre de control del pou 
Caragolí 5. (c): Dades hidroquímiques dels pous Caragolí 7 i 8 i piezòmetre de control del pou 


Caragolí 8. (pàgina segúent). 


Fig. 4. Relationship between evolution of chloride concentrations (1999 to 2010) and hydraulic levels 
(1997 to 2009). Data collected by the control networks of the Direcció General de Recursos Hídrics 
of the Govern Balear. (a): Hydrochemical data from wells Caragolí 4 and 9 and control piezometer 
of well Caragolí 4. (b) Hydrochemical data from wells Caragolí 5 and 6 and control piezometer of 
well Caragolí 5. (c) Hydrochemical data from wells Caragolí 7 and 8 and control piezometer of well 


Caragoli 8. (next page). 

resistivitat. Per una banda s'han detectat 
elevats valors que s'han associat a 
carstificacions amb absència d'aigua i 
material detrític als porus i per l'altra, 
s'observen baixos valors de resistivitat 
assolits per l'efecte de  calcarenites 
lleugerament alterades i amb indicis d'una 
possible salinització. En el perfil A, es 
poden diferenciar tres nivells geoelèctrics 
principals (Fig. 5). En el conjunt més super- 
ficial (My), les baixes resistivitats d'aquest 
nivell s'atribueixen a valors propis d'argiles 
edàfiques o de descalcificació, que resulten 
de la meteorització dels trams més 
superficials, i que omplen els porus de les 

calcarenites lleugerament carstificades, tal 1 
com s'ha pogut constatar als sondejos 
adjacents als pous Caragolí 5,6 i 7. El 
segon nivell (M2) presenta una considerable 
continuitat que es veu truncada a la posició 
375 m. Aquest nivell es relaciona amb la 
mateixa calcarenita del nivell superior, però 
sense carstificació, excepte en un conjunt 
de zones anòmales amb elevats valors de 
resistivitat de entre 2.500 i 5.000 Qm 
interpretades com a cavitats amb absència 
d'argila de descalcificació, on el buit 
confereix elevats valors de resistivitat. Com 
a l'anterior, aquesta capa geoelèctrica no es 
troba saturada. Al tercer nivell (M3), 


280 360 440 520 600 688 






Iteracions: 5 Abs. error = 4,9% 


qaras. Espaiat electròdic = 5 m 


Pou 
Caragolí 9 


Pou Pou 


50m 


0 


Fig. 5. Perfil de Tomografia Elèctrica A i interpretació del mateix. Perfil realitzat al llarg del camí 
que comunica els pous de bombament per abastament urbà Caragolí 1, 2, 3, 4, 5, 6, ,7 i 9. Mi: 
Calcarenites del Miocè superior carstificades amb argiles de descalcificació i edàfiques. Mo»: 
Calcarenites del Miocè superior carstificades sense aigua ni argila. M3: Calcarenites del Miocè 
superior carstificades i saturades amb una lleugera salinització. D: Dolina d'esfrondament. 

Fig. 5. Electrical Resistivity Tomography profile A and its interpretation. Profile carried out along 
the path connecting the urban water supply vells Caragolí 1, 2, 3, 4, 5, 6, 7 and 9. M,: Late Miocene 
karstification calcarenites with decalcification and edaphic clays. M,: Late Miocene karstification 
calcarenites without water or clay. My: Late Miocene harstification calcarenites saturated with light 
salinity. D:colapse doline. 

parcialment saturat, la disminució de 
resistivitat en profunditat s'associa a la 
presència d'aigua i especialment a un 
augment de l'alteració de la calcarenita. Tot 
i així, la ràpida disminució de resistivitat no 
pot ser atribuible únicament a aquest fet 
sinó que cal considerar altres factors. Per 
aquest motiu, s'associen els baixos valors 
de resistivitat a una lleugera salinització a 
partir d'una profunditat de 50 m (0 m 
s.n.m.) que seria més evident en les 
posicions on es situen els pous Caragolí 5 i 
especialment Caragolí 6. Aquest nivell 
geoelèctric també presenta una marcada 
discontinuitat a partir de la posició 330 m. 
La presència de morfologies càrstiques i 
de diferents graus d'alteració ha estat 
corroborada mitjançant la testificació dels 
sondatges perforats per a la instal:lació dels 
piezòmetres de control. La Fig. 6 mostra la 
representació gràfica de 3 dels 11 sondatges 
seleccionats per a aquest treball. Els 3 
sondatges es caracteritzen per mostrar una 
alta variabilitat textural i s'han prioritzat 
respecte de la resta, per ser els que arriben a 


Fig. 6. Columnes procedents dels tres sondatges 
de reconeixement més representatius de la zona 
d'estudi. UIB,: Calcarenites blanques molt 
poroses i  carstificades amb argiles de 
descalcificació i edàfiques (corresponent als 
nivells geoelèctrics M; i M2). UIB.: Calcarenites 
ocres lleugerament carstificades sense argila i 
alterades (corresponent als nivells geoelèctrics 
M, i M5). UIB3: Dolomies ocres inalterades, no 
carstificades i amb còdols subangulosos a la 
base (corresponent al nivell geoelèctric M4). 


UIB; —Dolomies ocres amb tonalitats 
vermelloses. UIBs: Gresos, arenes i argiles 
vermelles amb nivells microconglomeràtics. 


UIBs: Dolomies blanques poc poroses i amb 
abundants restes fòssils. UIB,: Calcàries rosades 
amb trams dolomititzats, crostes ferruginoses i 
còdols —subangulosos. UBC: Conglomerats 
constituits per còdols del Mesozoic en una 
matriu vermella. J: Dolomies grises molt 
compactes. 

Fig. 6. Borehole logs from the three most 
representative wells of the study area. UIB;: 
White and very porous karstificated calcarenites 
with decalcification and edaphic clays 
(corresponding to geoelectrical levels M, and 
M>). UIB; Yellow ochre and slightly 
karstificated without clay alterated calcarenites 
(corresponding to geoelectrical levels M, and 
M3). UIB;: Yellow ochre unaltered and no 
karstificated dolomites with subangular cobbles 
at the bottom (corresponding to geoelectrical 
level M4). UIB,: Red ochre dolomites. UIB;: 
Red sandstones, sands and clays with 
microconglomerate levels. UIB, White and 
slightly porous dolomites with abundant fossils 
traces. UIB,: Rose pink limestones with dolomite 
sections, ferruginous crusts and subangular 
cobbles. UBC: Conglomerates composed of 
Mesozoic cobbles in a red matrix. J: Grey and 
very compacted dolomites. 


aparèixer a una major fondària de reco- 
neixement en els cas dels S-3 i S-4 
(corresponents als sondatges adjacents als 
pous Caragolí 5 i 6) i per l'interès del S-42, 
localitzat junt al pou de Ses Arenes, per a la 
comprensió de l'estudi. Les columnes 
mostren que les calcarenites del nivell 

geoelectric M3, es mostren considera- 
blement alterades i amb un grau d'alteració 
que es va fent més notori en profunditat. 
Aquests materials es situen a una 
profunditat màxima de 110 m, fora de 
l'abast del mètode de prospecció geofísica. 
A partir d'aquesta profunditat, s'han 
detectat materials dolomititzats carac- 
teritzats per presentar abundants còdols 
subangulosos de color gris fosc a la seva 
base i especialment per trobar-se poc 
alterats i més compactes que les calca- 
renites situades per sobre. S'ha comprovat 
que els pous Caragolí 4 i 9 bomben des 
d'aquests materials, el que permet 
relacionar el seu relatiu bon estat 
hidroquímic (si es compara amb altres pous 
de la zona) amb la litologia des de la que 
s'efectua el bombament. 

Tal i com s'ha pogut constatar 
mitjançant la testificació del sondeig S-42, 
aquests mateixos materials afloren en torn 
al pou de bombament de Ses Arenes. Així, 
al perfil B (Fig. 7) s'ha reconegut aquesta 
unitat (nivell geoelèctric M4) amb 
resistivitats molt superiors a les calcarenites 
identificades al perfil A (nivells 
geoelèctrics Mı, Ms, i M3), com a 
consequència de l'alta compacitat que 
presenten les dolomies. La permeabilitat 
d'aquests materials cal associar-la a 
fractures, detectades per disminucions 
abruptes de resistivitat. D'aquesta manera, 
al perfil B, les dolomies es mostren 
considerablement fracturades tal i com 
s'observa a la part central, entre les 
posicions -50 i O m, on una anomalia en un 
interval de resistivitats de entre 300 i 400 

Fig. 7. Perfil de Tomografía Elèctrica B i interpretació del mateix. Perfil realitzat en el camí d'accés 
al pou de Ses Arenes. My: Calcarenites del Miocè superior carstificades amb argiles de 
descalcificació i edàfiques. M3: Calcarenites del Miocè superior carstificades sense presència d'aigua 
ni argila. M4: Dolomies fracturades del Miocè superior sense carstificació. 

Fig. 7. Electrical Resistivity Tomography profile B and its interpretation. Profile carried out along 
the path to the well Ses Arenes. M,: Late Miocene karstification calcarenites with decalcification and 
edaphic clays. M3: Late Miocene karstification calcarenites without water or clay. M4: Late Miocene 


fractured dolomites without karstification. 

Fig. 8. Perfil de Tomografia Elèctrica C i interpretació del mateix. Perfil realitzat perpendicularment 
al perfil A, davant els pous Caragolí 6 i 8. M,: Calcarenites del Miocè superior carstificades amb 
argiles de descalcificació i edàfiques. M,: Calcarenites del Miocè superior carstificades sense 
presència d'aigua ni argila. Mz: Calcarenites del Miocè superior carstificades i saturades amb una 
lleugera salinització. D: Dolina de col:lapse. 

Fig. 8. Electrical Resistivity Tomography profile C and its interpretation. Profile carried out 
perpendicularly to profile A in front of welis Caragolí 6 and 8. M,: Late Miocene karstification 
calcarenites with decalcification and edaphic clays. Mx: Late Miocene karstification calcarenites 
without water or clay. Mz: Late Miocene karstification calcarenites saturated with light salinity. D: 


Colapse doline. 


Om és atribuida a una zona de fractura. De 
la mateixa manera, també s'associen les 
anomalies de baixa resistivitat amb 
fractures a les posicions situades entre -150 
i -120 m i 40 i 110 m amb valors de 
resistivitat inferiors als 10 Qm. El pou Ses 
Arenes presenta un relatiu bon estat 
hidroquímic, similar al dels pous Caragolí 4 
i 9, en els quals s'ha deduit que el 
bombament es produeix des d'aquesta 
litologia. 

Les discontinuitats horitzontals detec- 
tades als nivells M, i M; del perfil A i que 
també es poden observar en els nivells 
geoelèctrics del perfil C (Fig. 8), han estat 
interpretades com la consequència d'una 
paleodolina d'esfondrament (D) ubicada 


entre les posicions 375 i 575 m al perfil A i 
entre -300 i 20 m al perfil C. En aquest 
darrer perfil, des de la posició 20 m fins a la 
200 m es pot considerar la mateixa 
disposició general que s'ha observat en la 
major part del traçat del perfil A. Domina la 
imatge una calcarenita, amb valors de 
resistivitat en un interval de entre 500 1 
2.500 Qm, no saturada i carstificada 
irregularment amb presència o absència 
d'argila segons el cas (My, i Mo). En 
profunditat, una ràpida reducció de 
resistivitat, s'atribueix a un augment del 
grau d'alteració de la roca combinada amb 
una lleugera salinització de l'aquífer (M3). 
En canvi entre -300 i 20 m els nivells de 
resistivitat no segueixen cap ordre, mostrant 

una disposició caòtica que podria 
correspondre a una alternança de blocs 
calcarenítics, cavitats (algunes d'elles amb 
argiles de descalcificació) i fractures on 
trobem els valors de resistivitat més baixos. 
Al perfil A també es detectaria aquesta 
disposició amb els trets propis d'una zona 
d'esfondrament. Aquesta —paleodolina 
afectaria els pous Caragolí 7 i 8 actualment 
en desús per les elevades concentracions de 
clorurs que presenten en el cas de ser 
utilitzats per abastament. Així, pot 
relacionar-se la elevada taxa de clorurs que 
presenten els pous, amb aquesta estructura 
geomorfològica, on les fractures actuarien 
com a vies preferents de la intrusió marina 
en cas de bombament. D’una manera 
similar, al voltant dels pous de bombament 
Caragolí 1 i 3, afectats també per elevades 
concentracions de clorurs quan s'utilitzen, 
l'elevat gruix del nivell M, podria indicar la 
presència d'una altra cavitat de dimensions 
majors a la resta de  carstificacions 
detectades, i que en aquest cas podria 
afectar aquests pous d'una manera semblant 
als Caragolí 7 i 8. 


Conclusions 


En el sector occidental de la U. H. 
Migjorn es produeix un fenomen 
generalitzat d'intrusió marina. Els nivells 
de salinització de l'aquífer depenen, 
lògicament, dels cabals d'extracció però 
també de les permeabilitats derivades de les 
característiques geològiques del subsòl. 
Així, s'ha constatat que el procés 
s'accentua quan es produeix un bombament 
des de la litologia reconeguda mitjançant la 
prospecció geofísica com a unitat 
geoelectrica M3. La intrusió marina 
incrementará la seva repercussió en el cas 
d'existir algun tipus d'estructura cárstica 
d'esfondrament, ja que aquesta actuarà com 


a una via preferent de circulació de l'aigua. 
A les litologies situades per sota la unitat 
M5, en mostrar-se més consolidades, no es 
detecta un procés d'intrusió de tanta 
intensitat, el que explicaria el relatiu bon 
estat hidroquímic dels pous Caragolí 4, 9 i 
Ses Arenes. Cal tenir en compte que tot i la 
tendència positiva del nivell hidràulic a la 
zona durant els últims 10 anys, relacionada 
amb l'entrada en funcionament dels pous de 
Ses Arenes, els bombaments intensius dels 
pous més interiors segueixen contribuint a 
la salinització de l'aquífer. Aquest fet es 
podria arribar atribuir especialment al 
intens bombament del pou Caragolí 9 que 
estaria contribuint a l'avançament de la 
falca marina terra endins 1 per tant afectaria 
la resta de pous de la zona, tot i la tendència 
positiva en la recuperació del nivell 
piezomètric. 

El mètode de Tomografia Elèctrica s'ha 
mostrat molt efectiu per a la detecció de 
zones anòmales relacionades amb 
carstificacions i estructures d'esfondrament 
per una banda i la presència d'una interfase 
marina per una altra. Així, les elevades 
concentracions de clorurs manifestades per 
una baixa resistivitat, contrasten 
significativament amb elevats valors 
provocats per les cavitats en el cas de 
detectar carstificacions no saturades ni 
reomplertes per argiles. De la mateixa 
manera, la Tomografia Elèctrica ha permès 
determinar la disposició del subsòl de la 
zona d'estudi, mostrant a la vegada 
desordres de resistivitats propis de zones 
d'enfonsaments i reconèixer la posició i 
evolució del fenomen de la salinització. 
Finalment, cal destacar la idoneïtat de la 
integració dels mètodes hidroquímics 1 
geofisics recolzats per la testificació de 
sondejos. Aquesta combinació de tècniques 
permeten realitzar una correcta diagnosi de 
la problemàtica que representa la intrusió 
marina en els aquífers litorals, en aquest 

cas, les noves dades milloren el 
coneixement d'aquesta problemàtica i 
poden contribuir a una gestió més 


fonamentada de l'aquífer de Migjorn de 
Menorca en la seva part occidental. 

